 **REPUBLIKA E KOSOVËS/REPUBLIKA KOSOVA/REPUBLIC OF KOSOVO** 

 **KOMUNA E GJAKOVËS**

 **OPŠTINA DJAKOVICA/MUNICIPALITY OF GJAKOVA**

Drejtoria për Buxhet dhe Financa

Kuvendi Komunal Gjakovë

Me datë: 17/06/2021 ora 10:00,

Salla e Madhe e Kuvendit – Kuvendi Komunal,

**PROCESVERBAL**

I dëgjimit publik për KAB-in 2022 – 2024 të komunës së Gjakovës me qytetarët e Komunës së Gjakovës,

**Nga Komuna në mbledhje morën pjesë:**

**Pjesëmarrës në publik ishin 20 qytetarë / përfaqësues të shoqërisë civile dhe 6 zyrtarë**

Mbledhjen e udhëhoqi Drejtori për Buxhet dhe Financa - z. Durim Haliaj i cili informoj të pranishmit që ky dëgjim publik buxhetor është i pari dhe i paraprinë planifikimit të buxhetit të vitit të ardhshëm fiskal 2022, theksoi se në këtë dëgjim publik pranojmë kërkesa të banorëve të komunës të cilat sipas prioriteteve do të përfshihen në buxhet.

Pjesëmarrësit në këtë dëgjim buxhetor në mes tjerash kërkuan që:

* Të ketë buxhet të ndarë për zyrën e barazisë gjinore dhe bashkë me këtë një kod të veçantë,
* Komuna të lirojë OJQ-të Rinore nga zbatimi i plotë i rregullores për Subvencionimin e OJQ-ve, meqenëse masat strikte dhe jo lehtësisht të zbatueshme zbehin interesin e të rinjve për aplikim,
* Më shumë mjete edhe për Shëndetësi pasi që institucionet shëndetësore përballen çdo ditë me pacientë me sëmundje të ndryshme.
* Më shumë buxhet për Qendrën për Punë Sociale, për tu ofruar ndihmë kategorive sociale, të ndahet edhe një fond për fëmijët lëmoshë,
* Të ndahet edhe më shumë buxhet për të rinjtë,
* Të sigurohet një zyre për bashkësitë lokale dhe të ndahet buxhet për kryesuesit e këshillave lokal që ti mbulojë aktivitetet e tyre,
* Të investohet në Qabrat,
* Të ndërtohet rruga “Lugu i mirë” në Pjetërshan, meqenëse aktualisht është i vështirë kalimi gjë që vështirëson mbajtjen e aktiviteteve rinore,
* Të investohet në Bishtazhin,

Drejtori i pranishëm iu dha sqarim pothuajse secilit për interesin që kishin, për fushat që i mbulon. Në mes tjerash potencoi që:

* Zyra për Barazi Gjinore operon në kuadër të Administratës së Përgjithshme, deri më tani gjithmonë janë mbështetur financiarisht për secilin aktivitet, krijimin e kodit është MF-ja ajo që na mundëson, gjë që aktualisht nuk po e bënë.
* Sa i përket rregullores për Subvencionimin e OJQ-ve, jemi të predispozuar të zbatojmë rregulloret që aktualisht janë në fuqi, do shqyrtohet si kërkesë dhe do konsultohet me Komuna tjera,
* Shëndetësia do vihet prioritet në rast të ndryshimeve të kategorive buxhetore,
* Qendra për Punë Sociale ka statut të pa përcaktuar mirë pasi që me buxhet e mbulon edhe Ministria e Punës dhe Mirëqenies Sociale, kështu që Buxheti i ndarë nga komuna nuk është i gjithë buxheti që ka,
* Rinia dhe shumë programe tjera buxhetore nuk është se i kanë shfrytëzuar mjetet vitet e kaluara, kjo është arsye pse nuk kemi ndarë më shumë, pasi që ky planifikim mbështetet në analizë të shpenzueshmërisë,
* Do të shqyrtohet si kërkesë edhe ndarja e mjeteve për bashkësi lokale,
* Shumë projekte të vogla janë të përfshira në kode të përbashkëta të cilat do të financohen me prioritet.

Të pranishmit u informan po ashtu që në kohë të planifikimit të buxhetit do të organizohen prap dëgjime publike me qytetarë ku secili thirret të jetë pjesë e vendimmarrjes, ku kërkohet që kërkesat të jenë mirë të definuara dhe të listohen sipas prioriteteve.

Në si Komunë kemi shumë kujdes në prioritizimin e kërkesave dhe mundohemi të mbulojmë në mënyrë të barabartë fushat e nevojshme për shkak që mjetet që ne ndajmë janë para publike dhe të gjithë janë përfitues në një mënyrë ose tjetër.